****

**REPUBLIKA HRVATSKA**

**MINISTARSTVO PRAVOSUĐA**

**UPRAVA ZA ZATVORSKI SUSTAV I PROBACIJU**

**ZATVOR U ZAGREBU**

KLASA: 119-03/23-01/19

URBROJ: 514-10-06-14/01-23-07

Zagreb, 15. prosinca 2023.

Sukladno članku 4. Uredbe o raspisivanju i provedbi javnog natječaja i internog oglasa u državnoj službi („Narodne novine“, broj: 78/17 i 89/19), a vezano uz raspisani Javni natječaj KLASA: 119-03/23-01/19, URBROJ: 514-10-06-14/01-23-01 od 6. studenog 2023., objavljen u Narodnim novinama broj 134/2023 od 8. studenog 2023. godine, za prijam u državnu službu na neodređeno vrijeme u Ministarstvo pravosuđa i uprave, Upravu za zatvorski sustav i probaciju, Zatvor u Zagrebu, objavljuje se

**OBAVIJEST I UPUTE KANDIATIMA**

**O PROVEDBI POSTUPKA TESTIRANJA,**

**OPIS POSLOVA I PODACI O PLAĆI RADNIH MJESTA**

**VRIJEME I MJESTO ODRŽAVANJA TESTIRANJA KANDIDATA**

 Pozivamo na testiranje kandidate koji su podnijeli pravovremene i uredne prijave te ispunjavaju propisane i u javnom natječaju objavljene uvjete za radno mjesto:

1. ODJEL ZDRAVSTVENE ZAŠTITE ZATVORENIKA

radno mjesto pod rednim brojem 63. Priloga II., Pravilnika o unutarnjem redu Ministarstva pravosuđa i uprave;

**STRUČNI REFERENT - FARMACEUTSKI TEHNIČAR**

– 1 izvršitelj/ica, na neodređeno vrijeme, uz obvezni probni rad od tri mjeseca

2. ODJEL ZA RAD I STRUKOVNU IZOBRAZBU ZATVORENIKA

radno mjesto pod rednim brojem 108. Priloga II., Pravilnika o unutarnjem redu Ministarstva pravosuđa i uprave;

**STRUKOVNI UČITELJ ZA GOSPODARENJE OTPADOM**

– 1 izvršitelj/ica, na neodređeno vrijeme, uz obvezni probni rad od tri mjeseca

koje će se održati u prostorijama

**Zatvora u Zagrebu, na adresi: Dr. Luje Naletilića 1, Zagreb,**

**dana 22.12.2023. godine (petak) s početkom u 9,00 sati**

**I. OPIS POSLOVA I PODACI O PLAĆI RADNIH MJESTA**

**1. STRUČNI REFERENT - FARMACEUTSKI TEHNIČAR**

**OPIS POSLOVA**

 Izvod iz Priloga II., Pravilnika o unutarnjem redu Ministarstva pravosuđa i uprave:

* planira i predlaže opskrbu lijekovima, sanitetskim i drugim medicinskim materijalom i medicinskim proizvodima;
* priprema narudžbenice, vrši prijem, provjeru i raspored zaprimljenih narudžbi;
* vodi stanje zaliha;
* vodi propisane knjige i evidencije depoa lijekova;
* sudjeluje u slaganju i podjeli terapije za zatvorenike, istražne zatvorenike i kažnjenike;
* provodi i odgovara za čišćenje pribora, asepsu, antisepsu i sterilizaciju;
* sudjeluje u pripremi troškovnika za potrebe postupaka javne i jednostavne nabave za potrebe Odjela, te u izradi statističkih i drugih izvješća;
* obavlja i druge poslove po nalogu nadređenih.

**2. STRUKOVNI UČITELJ ZA GOSPODARENJE OTPADOM**

**OPIS POSLOVA**

Izvod iz Priloga II., Pravilnika o unutarnjem redu Ministarstva pravosuđa i uprave:

* sudjeluje u gospodarenju otpadom na način da organizira i provodi zbrinjavanje otpadnih tvari iz zatvora kao i vođenje potrebnih evidencija sukladno propisima koji reguliraju to područje;
* obavlja strukovnu izobrazbu, organizira i nadzire rad zatvorenika, istražnih zatvorenika i kažnjenika na pomoćnim poslovima gospodarenja otpadom;
* vodi propisane evidencije i sudjeluje u izradi statističkih i drugih izvješća; sudjeluje u radu timova tretmanskih skupina i ocjenjivanju uspješnosti provedbe programa izvršavanja kazne;
* obavlja i druge poslove po nalogu nadređenih.

**Podaci o plaći**

Na temelju članka 108. Zakona o državnim službenicima i namještenicima („Narodne novine“, broj 27/01), a u vezi s člankom 144. stavkom 2. Zakona o državnim službenicima („Narodne novine”, broj 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 – pročišćeni tekst, 37/13, 38/13, 138/15 – Odluka Ustavnog suda Republike Hrvatske, 61/17, 70/19, 98/19 i 141/22), plaću radnog mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža.

U skladu s Kolektivnim ugovorom za državne službenike i namještenike (Narodne novine, br. 56/2022, 127/2022 – Dodatak I., 58/2023 - Dodatak II., 128/23 – Dodatak III.) osnovica za izračun plaće za državne službenike i namještenike iznosi 947,18 EUR-a bruto.

Plaću navedenih radnih mjesta čini umnožak koeficijenta složenosti poslova radnog mjesta i osnovice za izračun plaće, uvećan za 0,5% za svaku navršenu godinu radnog staža propisano odredbom članka 144. stavka 2. Zakona o državnim službenicima (Narodne novine, br. 92/05, 142/06, 77/07, 107/07, 27/08, 34/11, 49/11, 150/11, 34/12, 49/12 - pročišćeni tekst, 37/13, 38/13, 1/15, 138/15, 61/17, 70/19, 98/19, 141/22) i Uredbom o nazivima radnih mjesta i koeficijentima složenosti poslova u državnoj službi (Narodne novine, broj 37/01, 38/01 - ispravak, 71/01, 89/01, 112/01, 7/02 - ispravak, 17/03, 197/03, 21/04, 25/04 - ispravak, 66/05, 131/05, 11/07, 47/07, 109/07, 58/08, 32/09, 140/09, 21/10, 38/10, 77/10, 113/10, 22/11, 142/11, 31/12 i 49/12, 60/12, 78/12, 82/12, 100/12, 124/12, 140/12, 16/13, 25/13, 96/13, 126/13, 2/14, 140/14, 151/14, 76/15, 100/15, 71/18, 73/19, 63/21, 13/22, 139/22, 26/23, 87/23).

Dodatak na osnovnu plaću iznosi 25%, a utvrđen je člankom 8. Uredbe o poslovima i posebnim uvjetima rada u državnoj službi („Narodne novine“ broj 74/02, 58/08, 119/11, 33/13, 65/15, 2/17 i 63/21).

**II. SADRŽAJ I NAČIN TESTIRANJA**

**Testiranje kandidata sastoji se od:**

I) Provjera znanja, sposobnosti i vještina kandidata/kinja te rezultata dosadašnjeg rada utvrđuje se putem testiranja i razgovora (intervjua). Testiranje i razgovor s kandidatima/kinjama provodi Komisija za provedbu javnog natječaja (dalje Komisija).

II) Testiranje se sastoji od provjere znanja, sposobnosti i vještina bitnih za obavljanje poslova radnog mjesta;

1. **Prva faza testiranja**

U prvu fazu testiranja upućuju se svi kandidati/kinje koji ispunjavaju formalne uvjete iz javnog

natječaja, a čije su prijave pravodobne i potpune.

Prva faza testiranja sastoji se od provjere znanja, sposobnosti i vještina bitnih za obavljanje poslova radnog mjesta.

Provjera znanja se obavlja pisanim putem.

Pitanja kojima se testira provjera znanja, sposobnosti i vještina bitnih za obavljanje poslova

temelje se na sljedećim propisima:

**PRAVNI IZVORI ZA TESTIRANJE:**

* 1.1. Zakon o izvršavanju kazne zatvora („Narodne novine“ broj 14/21),
* 1.2. Zakon o državnim službenicima („Narodne novine“ broj 92/05, 107/07, 27/08. 34/11, 49/11, 150/11, 34/12, 49/12, 37/13, 38/13, 138/15 - Odluka USRH, 61/17, 70/19, 98/19 i 141/22),
* 1.3. Kolektivni ugovor za državne službenike i namještenike (Narodne novine, br. 56/2022, 127/2022 – Dodatak I., 58/2023 - Dodatak II., 128/23 – Dodatak III.)
1. **Druga faza testiranja**

U drugu fazu testiranja upućuju se kandidati/kinje koji su ostvarili najbolje rezultate u prvoj

fazi testiranja, i to 15 kandidata/kinja. Ako je u prvoj fazi testiranja zadovoljilo manje od 15

kandidata/kinja, u drugu fazu postupka pozvat će se svi kandidati/kinje koji su zadovoljili u

prvoj fazi testiranja. Svi kandidati/kinje koji dijele 15-to mjesto u prvoj fazi testiranja pozvat

će se u drugu fazu testiranja.

Druga faza testiranja sastoji se od provjere znanja rada na računalu u pisanoj formi:

• test se sastoji od ukupno 10 pitanja iz područja poznavanja Windows i Microsoft Office sustava

• rezultati testa boduju se bodovima od 0 bodova do najviše 10 bodova

• Smatra se da su kandidati/kinje zadovoljili na ovom dijelu testiranja, ako su iz provjere poznavanja rada na računalu ostvarili najmanje 5 bodova..

**RAZGOVOR (INTERVJU)**

Na razgovor (intervju) pozvat će se kandidati/kinje koji su ostvarili ukupno najviše bodova u

prvoj i drugoj fazi testiranja i to 10 kandidata/kinja. Ako je u drugoj fazi testiranja zadovoljilo

manje od 10 kandidata/kinja, na intervju će se pozvati svi kandidati/kinje koji su zadovoljili u

drugoj fazi testiranja. Svi kandidati/kinje koji dijele 10-to mjesto nakon provedenog testiranja

u prvoj i drugoj fazi pozvat će se na intervju.

Komisija za provedbu javnog natječaja u razgovoru s kandidatima/kinjama utvrđuje znanja,

sposobnosti i vještine, interese, profesionalne ciljeve i motivaciju kandidata za rad u državnoj

službi te rezultate ostvarene u njihovu dosadašnjem radu.

**III. PRAVILA TESTIRANJA**

1. Po dolasku na provjeru znanja, sposobnosti i vještina od kandidata će biti zatraženo predočavanje odgovarajuće identifikacijske isprave radi utvrđivanja identiteta. Testiranju ne mogu pristupiti kandidati koji ne mogu dokazati identitet, te osobe za koje se utvrdi da nisu podnijele prijavu na javni natječaj za radno mjesto za koje se obavlja testiranje.
2. Po utvrđivanju identiteta kandidata, istima će biti podijeljena pitanja za provjeru znanja, sposobnosti i vještina koja su jednaka za sve prijavljene kandidate. Provjera znanja traje 60 minuta.
3. Za vrijeme pisane provjere znanja nije dopušteno:
	* 1. koristiti se bilo kakvom literaturom ili bilješkama,
		2. koristiti mobitel ili druga komunikacijska sredstva,
		3. napuštati prostoriju u kojoj se vrši provjera znanja,
		4. razgovarati s ostalim kandidatima ili na drugi način remetiti mir i red.
	1. Ukoliko kandidat postupa na prethodno opisan način biti će udaljen s testiranja, a njegov/njezin rezultat Komisija neće niti ocjenjivati, te će se smatrati da je kandidat povukao prijavu na javni natječaj.
4. Provjera znanja, sposobnosti i vještina vrednuje se bodovima od 1 do 10. Bodovi se mogu utvrditi decimalnim brojem, najviše na dvije decimale. Smatra se da je kandidat zadovoljio na provedenoj provjeri znanja, sposobnosti i vještina ako je na provedenoj provjeri dobio najmanje 5 bodova. Kandidat/kinja koji/a ne zadovolji na provedenoj provjeri ne može sudjelovati u daljnjem postupku.
5. S rezultatima testiranja kandidat/kinja će biti upoznat/a istoga dana putem oglasne ploče u Zatvoru u Zagrebu.
6. Kandidati koji su zadovoljili na provjeri znanja, sposobnosti i vještina (prva i druga faza) pristupaju razgovoru s Komisijom (intervju).
7. Komisija u razgovoru s kandidatima utvrđuje interese, profesionalne ciljeve i motivaciju kandidata za rad u državnoj službi na poslovima radnog mjestu za koje se natjecao. Rezultati intervjua vrednuju se bodovima od 0 do 10 bodova. Smatra se da je kandidat zadovoljio na razgovoru (intervju) ako je dobio najmanje 5 bodova.
8. Za vrijeme testiranja u Zatvoru u Zagrebu kandidati su dužni poštivati kućni red i postupati prema uputama službenih osoba. U slučaju kršenja kućnog reda ili nepridržavanja uputa službenih osoba, kandidati će biti udaljeni s testiranja, te će se smatrati da su povukli prijavu na javni natječaj.
9. Nakon provedenog intervjua Komisija utvrđuje rang-listu kandidata prema ukupnom broju bodova ostvarenih na provjeri znanja, sposobnosti i vještina i intervjuu. Na rang-listi se navode samo kandidati koji su zadovolji na provjeri znanja, sposobnosti i vještina i intervjuu. Komisija dostavlja upravitelju Zatvora u Zagrebu Izvješće o provedenom postupku, te uz izvješće predlaže rang-listu kandidata.
10. U slučaju kada niti jedan kandidat nije postigao zadovoljavajuće rezultate na provedenom testiranju te u drugim slučajevima iz članka 50.b) Zakona o državnim službenicima, upravitelj donosi odluku kojom obustavlja postupak prijama u državnu službu po raspisanom javnom natječaju. Ova odluka objavljuje se na web stranici Ministarstva pravosuđa i uprave <https://mpu.gov.hr/>
11. O rezultatima javnog natječaja kandidati/kinje će biti obaviješteni javnom objavom rješenja o prijmu u državnu službu izabranog kandidata/kinje na web stranici Ministarstva pravosuđa i uprave <https://mpu.gov.hr/>
12. Dostava svim kandidatima smatra se obavljenom istekom osmog dana od objave na web-stranici Ministarstva pravosuđa i uprave <https://mpu.gov.hr/>

**Komisija za provedbu javnog natječaja**